stanford-oval/wikipedia huggingface dataset:
עוז נוי

| --- | --- |
אין תמונה חופשית
 לידה:  1971 (בן 53 בערך) ישראל 
 מוקד פעילות:  ישראל 
 שיתופי פעולה בולטים:  דייב וקל, מייק סטרן, ויני קוליוטה, ג'ון פטיטוצ'י, ריצארד בונה, אריק ג'ונסון, ביל אוונס, סטינג, סטיבן טיילר, ג'ניפר יוסטון, מתיסיהו, TYP, ויז קאליפה
 www.oznoy.com
 
עוז נוי (נולד ב-1972) הוא גיטריסט ג'אז-פיוז'ן ופאנק אמריקאי-ישראלי הפועל בניו יורק.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נוי נולד בישראל למנחם וצילה נוי, ולו שלושה אחים: דרור, גיל, וניר. הוא התחיל ללמוד לנגן בגיטרה בגיל 13. כבר בגיל ההתבגרות החל את הקריירה המוזיקלית שלו כחבר להקות שונות, שבמהלכן הוקלטו הקלטות הסטודיו הראשונות שלו. הוא ניגן עם יעל לוי, דני סנדרסון, אריאל זילבר, מאיר בנאי, מזי כהן, שלמה ארצי ובלהקה של תוכנית הבידור של דודו טופז.
ב-1996, כשהיה בן 26, נוי החליט לעבור לניו יורק כדי לפתח את הקריירה שלו, במהלכה שיתף פעולה עם אומנים רבים.
דיסקוגרפיה > אלבומי סולו

2005: Ha! (Magna Carta)
2006: Oz Live (Magnatude Records)
2007: Fuzzy (Magnatude Records)
2009: Schizophrenic (Magna Carta)
2011: Twisted Blues, Vol. 1 (Abstract Logix)
2014: Twisted Blues, Vol. 2 (Abstract Logix).
2016: Who Gives a Funk (Abstract Logix)
2017: Ozone Squeeze (Abstract Logix)
2019: Booga Looga Loo (Abstract Logix)
2020: Snapdragon (Abstract Logix)
2022: Riverside with Ugonna Okegwo, Roy Marchia
הערות שוליים

1 2  Oz Noy has performed, toured and recorded with Richard Bona, Chris Botti, Gavin DeGraw, Harry Belafonte, Cyndi Lauper, Clay Aiken, Akiko Yano, Wonder Girls, Toni Braxton, Phoebe Snow, Nile Rogers, Mike Clark, Jeff ‘Tain’ Watts, Dave Weckl, Mike Manieri, John Patitucci, The East Village Opera Company, Roger Glover, Bill Evans, The Gil Evan Orchestra,Warren Hayes, Gove’t Mule, The Allman Brothers, Allen Toussaint, Eric Johnson, Mike Stern, John Abercrombie, Wallace Roney, Steve Lukather, John Medeski, Don Was, Nelly Furtado, Natasha Bedingfield, Phillip Phillips, Andy Grammer, Angelique Kidjo, Matisyahu, Jennifer Hudson, Henry Butler, Gart Hudson, Don Henley, Patti Austin, Take 6, Michael Buble, Josh Groban, Phil Ramone, Paul Shaffer, Steven Tyler, Joe Perry, Sting, Steve Perry, Allison Krauss Foreigner, Patty Smyth, Wiz Khalifa, Shelea, Jordin Sparks, Average White Band, Christopher Cross, TYP, Betty Buckley, Idina Menzel among others
↑  Biography, Oz Noy, ‏2016-02-09 (באנגלית)
↑  ריאיון עם הגיטריסט עוז נוי, באתר www.act.co.il
| --- | --- |
בקרת זהויות :  PLWABN: 9810632971105606  BIBSYS: 12063380  BnF: cb16139527c (data)  GND: 103780399X  ISNI: 0000 0001 1930 8644  LCCN: no2011042552  MusicBrainz: e1412c77-0e60-406e-b48d-cb28b97aa62d  RERO: 02-A020459381  SUDOC: 25066156X  VIAF: 100366978   WorldCat (עם VIAF): 100366978 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
שירה קופרמן-סגל

| --- | --- |
אין תמונה חופשית
 לידה:  31 באוגוסט 1972 (בת 52) 
 
שירה קופרמן-סגל (לבית ליניבקר; נולדה ב-31 באוגוסט 1972) הא מייסדת עמותת חלאסרטן ופעילה בולטת בתחום הרפואה. בשנת 2015 ייסדה קופרמן את חלאסרטן, ארגון המעניק תמיכה לחולי סרטן צעירים-מבוגרים. בעבר הייתה סגנית דובר משרד הביטחון. מנכ"לית לשעבר של מרכז טל, המציע רפואה אינטגרטיבית למטופלים ישראלים בכל הגילאים. בשנת 2022 כיהנה בדירקטוריון משרד הבריאות הישראלי עבור אות משרד הבריאות למקדמי זכויות במערכת הבריאות. הייתה מעורבת בחקיקה של חוקים ישראליים הנוגעים לזכויות החולה, בעיקר בתחום המשכנתאות וימי חופשה.
ביוגרפיה

קופרמן מילאה מספר תפקידים במשרד הביטחון: באגף אלמנות ויתומים בצה"ל, וכן באגף השיקום. בוגרת תואר במדעי החברה באוניברסיטה הפתוחה, תוך כדי שירות בצה"ל. קופרמן שימשה כסגנית דוברת משרד הביטחון, הייתה מעורבת בדיונים וכן הייתה מעורבת בהשלכות הפוליטיות של הקמת גדר ההפרדה בגדה המערבית, והייתה מעורבת בדיונים בכנסת הישראלית בוועדת המבקר. הייתה כתבת חדשות 10 של ישראל.
רכיבת סיבולת

מהלך התחרות
רכיבת סיבולת היא אחת מתחרויות הסוסים הבינלאומיות המוכרות על ידי ה-FEI . ההתאחדות הבין לאומית לספורט הרכיבה
ברכיבת סיבולת, הנדונה במאמר זה, הסוס המנצח הוא הראשון שחוצה את קו הסיום תוך עצירה מעת לעת כדי לעבור בדיקה וטרינרית בה מוודאים שהסוס במצב בריאותי טוב וכשיר להמשיך. כמו בריצת מרתון אנושית, רוכבים רבים ישתתפו כדי לשפר את הביצועים הטובים האישיים שלהם ושל הסוס שלהם ובשבילם עצם סיום המרחק שהציבו לעצמם עם אישור הוטרינר שהסוס בריא וכשיר הוא הניצחון.
בעולם, רוב רכיבות הסיבולת הן של 80 או 160 ק"מ. רכיבות קצרות יותר, הנקראות רכיבות למרחק מוגבל (LD), מאורגנות לרוכבים חדשים בספורט או לסוסים צעירים המתאמנים. עם זאת, LD's התפתחו לתחרות משלהם, שבה משתתפים גם רוכבים וסוסים מנוסים יותר. בארצות הברית, ועידת רכיבות הסיבולת האמריקאית (AERC) אוסרת על רכיבות קצרות. קיים ארגון שני בארצות הברית, שבסיסו בעיקר ב-PNW בשם Equine Distance Riding Association (EDRA). רוכבים שהשלימו את התחרות הם מי שביצעו רכיבת 100 מיל (160 קילומטרים) תוך 14 עד 15 שעות.
בישראל, תחרויות לאירועים בתחום מאורגנים על ידי המועדון הישראלי לאינדורנס.
כל גזע יכול להתחרות, כולל סוסי צעד, אבל הסוס הערבי בדרך כלל שולט ברמות הגבוהות בגלל הסיבולת ויכולות ההתמדה הטבעיות של הגזע.
הערות שוליים

↑  "Top 5 Endurance Horse Health Issues - The Winning Edge". אורכב מ-המקור ב-2014-07-25.
| --- | --- |
בקרת זהויות :  GND: 4012503-8
נאוה לויט בן-נון

| --- | --- |
 מדינה:  ישראל 
 השכלה:  האוניברסיטה העברית בירושלים  מכון ויצמן למדע 
 מעסיק:  אוניברסיטת רייכמן 
 מספר צאצאים:  2 
 
נאוה לויט בן-נון היא פרופסור חבר באוניברסיטת רייכמן, חוקרת במדעי המוח, ומנהלת מרכז סגול למוח ותודעה.
ב-1996 סיימה לויט בן-נון תואר ראשון בפיזיקה בהצטיינות באוניברסיטה העברית בירושלים. היא בעלת תואר שני במדעי המוח בהצטיינות במכון ויצמן שאותו סיימה בשנת 2000. את הדוקטורט שלה במדעי המוח הגישה ב-2006 גם כן במכון ויצמן, ושם גם עשתה את הפוסט-דוקטורט במחלקה לפיזיקה של מערכות מורכבות.
לויט בן נון מרצה בבית ספר ברוך איבצ'ר לפסיכולוגיה באוניברסיטת רייכמן משנת 2008 ומכהנת כפרופסור חבר באוניברסיטה זו מ-2016. עד 2014 הייתה מנהלת שותפה של היחידה למדעי המוח היישומיים (מרכז סגול למוח ותודעה), באוניברסיטת רייכמן. בשנת 2009, כחלק מחזון חברתי, הקימה את מכון מודע למיינדפולנס מדע וחברה, ניהלה אותו ומשמשת כמנהלת אקדמית שלו . תחת מכון מודע פותחו הכשרות מיינדפולנס קצרות וארוכות והוכשרו מעל 300 מנחי מניינדפולנס בגישת  MBSR ו- MBCT..
במסגרת החזון החברתי יזמה לויט בן-נון את הקמת תוכנית בית ספר סגול, תוכנית לקידום למידה רגשית-חברתית מבוססת מיינדפולנס. התוכנית פועלת במספר רשויות בישראל במסגרת יוזמת ה SEL של קרן יד הנדיב.
המחקר שלויט בן-נון עוסקת בו מתחלק למחקר בסיסי ולמחקר יישומי. בעבר חקרה מצבים מוחיים עם לקויות כגון אוטיזם, סכיזופרניה ו-ADHD. נכון לשנת 2024 מחקרה עוסק בחקר איכויות של בריאות מוחית ונפשית, כגון חוסן, עמידות מוחית, גמישות קשבית, אינטראקציה בינאישית, חמלה, אמפתיה, מודעות עצמית, קשיבות (תרגול מיינדפולנס), תבונה ואכפתיות. היא חוקרת את המנגנונים הפיזיולוגים והפסיכולוגים העומדים בבסיס התערבויות שמקדמות איכויות אלו, בעיקר מיינדפולנס וחמלה, וכיצד אלו תורמים לחוסן ולבריאות נפשית. בנוסף חוקרת לויט בן-נון השפעת תרגולים אלו על מצבי קונפליקט בין קבוצות ועל שיח מקרב.
יחד עם עמיתים נוספים פיתחה את מפת הקשיבות (מיינדפולנס)-מפה שימושית הממפה את קבוצות התרגולים השונים הנכנסים תחת הערך מיידפולנס.
לויט בן-נון פרסמה מאמרים רבים בכתבי עת הקשורים בחקר המוח ובפסיכולוגיה פיזיולוגית.
הערות שוליים

↑  פרופ' נאוה לויט בן-נון, באתר www.runi.ac.il
↑  ד״ר נאוה לויט בן-נון – מרכז סגול למוח ותודעה
↑  נאוה לויט בן-נון באתר אוניברסיטת רייכמן
↑  קרן צוריאל הררי, הרמת מסך, באתר כלכליסט, 27 בספטמבר 2012
↑  Nava Levit-Binnun, Keren Arbel, Dusana Dorjee, The Mindfulness Map: A Practical Classification Framework of Mindfulness Practices, Associated Intentions, and Experiential Understandings, Frontiers in Psychology 12, 2021-10-12 doi: 10.3389/fpsyg.2021.727857
↑  Nava Levit-Binnun, Keren Arbel, Dusana Dorjee, The Mindfulness Map: A Practical Classification Framework of Mindfulness Practices, Associated Intentions, and Experiential Understandings, Frontiers in Psychology 12, 2021, עמ' 727857 doi: 10.3389/fpsyg.2021.727857
| --- | --- |
בקרת זהויות :  NLI: 987007356256005171 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נאוה לויט בן-נון".
ויסין ויאנדל

| --- | --- |

ויסין בצד ימין ויאנדל בצד שמאל
 מקום הקמה:  קאיי 
 תקופת הפעילות:  2013-1998   2023-2018
 סוגה:  רגאטון
 חברת תקליטים:  סוני מיוזיק לטין, יוניברסל מיוזיק לטין אנטרטיינמנט
 שיתופי פעולה בולטים:  דון עומר, דדי יאנקי, אוזונה
 פרסים והוקרה:  Grammy Award for Best Latin Urban Album (2009)  פרס גראמי הלטיני לאלבום האורבן הטוב ביותר (2008) 
 wisinyyandel.net
 חברים
 ויסין יאנדל 
 
ויסין ויאנדל היו צמד רגאטון פורטוריקני המורכב מוויסין ויאנדל.
היסטוריה

הם התחילו את הקריירה שלהם בסוף שנות ה-90, וזכו במספר פרסים כולל פרס גראמי ב-2009. הם הפכו לאמני הרגאטון הראשונים שזכו באחד.
בסוף 2013, הם הודיעו שהם ייקחו הפסקה בקריירה שלהם כצמד, לאחר סיבוב ההופעות שלהם Líderes. בראיון ל-People en Español ב-2014, יאנדל אישר שההרכב לא יתפרק.
בפברואר 2018, לאחר הפסקה של חמש שנים, הצמד הודיע שהם יתאחדו מחדש, והם עומדים לצאת לסיבוב הופעות עולמי, כמו גם להוציא מוזיקה חדשה. הם מכרו למעלה מ-15 מיליון תקליטים. במהלך הקריירה שלהם, השתתפו במספר להיטים של אמנים בין-לאומיים שונים.
עם יציאת האלבום La Última Misión וסיום מסע ההופעות La Última Misión World Tour הודיעו הצמד על הפסקת העבודה ביחד.
חברים בהרכב

חואן לואיס מורנה לונה (ויסין)
יאנדל ווגייה מלאווה (יאנדל)
אלבומים > אלבומי סטודיו

2000: Los Reyes del Nuevo Milenio
2001: De Nuevos a Viejos
2002: De Otra Manera
2005: Pa'l Mundo
2007: Los Extraterrestres
2009: La Revolución
2011: Los Vaqueros: El Regreso
2012: Líderes
2018: Los Campeones del Pueblo
2022: La Última Misión
אלבומים > אלבומי הופעה

2007: Tomando Control: Live
2010: La Revolución: Live
אלבומים > אלבומי אוסף

2003: Mi Vida... My Life
2006: Los Vaqueros
2008: La Mente Maestra
2009: El Dúo de la Historia Vol. 1
2010: Lo Mejor De La Compañía
2018: Como En Los Tiempos de Antes (DJ mix)
2018: Juntos Otra Vez
סיבוביי הופעות

Pa'l Mundo Tour (2007–2006)
Los Vaqueros Tour (2007)
Los Extraterrestres World Tour (2009–2008)
La Revolución World Tour (2010–2009)
Los Vaqueros: El Regreso World Tour (2011)
Lideres World Tour (2012)
Como Antes Tour (2019–2018)
La Última Misión World Tour (2023-2022)
הערות שוליים

↑  Hernández, Damaris (23 באוקטובר 2013). "Yandel confirma las razones de la separación del dúo". El Nuevo Día. נבדק ב-16 באפריל 2014. {{cite news}}:  (עזרה)
↑  "Wisin & Yandel darán su último concierto juntos en México". EsMas. נבדק ב-2 בספטמבר 2014. {{cite web}}:  (עזרה)
↑  "Yandel Denies Reggaeton Duo Will Be Breaking Up". Cosmopolitan. 22 ביולי 2013. נבדק ב-8 בספטמבר 2014. {{cite web}}:  (עזרה)
↑  "Wisin y Yandel vuelven a cantar juntos". El Espectador.{{cite web}}:  תחזוקה - ציטוט: url-status (link)
↑  Julyssa Lopez, Wisin & Yandel Announce 'La Ultima Misión,' Their Final Tour as a Duo, Rolling Stone, ‏2022-03-14 (באנגלית אמריקאית)
| --- | --- |
בקרת זהויות :  BnF: cb162081801 (data)  ISNI: 0000 0001 2154 0143  LCCN: no2005079592  MusicBrainz: 3deeb747-c228-4d33-9892-f0aa081783c3  SUDOC: 162504446  VIAF: 127468633   WorldCat (עם VIAF): 127468633
עונת 2022/2023 בצ'מפיונשיפ

| --- | --- |

 תקופת התחרות:  30 ביולי 2022 – 7 במאי 2023 (282 ימים)
 מספר משתתפות:  24
 הזוכה:  ברנלי
 → 2021/20222023/2024 ←
עונת 2022/2023 בפוטבול ליג צ'מפיונשיפ, היא העונה ה־30 במסגרת הפוטבול ליג צ'מפיונשיפ האנגלית.
הקבוצות שיסיימו במקומות הראשון והשני, יעפילו אוטומטית לפרמייר ליג, הקבוצות שיסיימו במקום 3–6, יתחרו ביניהן במשחקי הפלייאוף. שלוש הקבוצות שיסיימו במקומות האחרונים, ירדו לפוטבול ליג הראשונה.
שינויים בקבוצות הליגה > הקבוצות שעלו לפרמייר ליג

פולהאם
בורנמות'
נוטינגהאם פורסט
שינויים בקבוצות הליגה > הקבוצות שירדו לפוטבול ליג הראשונה

בארנסלי
דרבי קאונטי
פיטרבורו יונייטד
הקבוצות שעלו מהפוטבול ליג הראשונה:
ויגאן את'לטיק
רות'רהאם יונייטד
סנדרלנד
הקבוצות שירדו מהפרמייר ליג:
ברנלי
ווטפורד
נוריץ' סיטי
קבוצות הליגה

| קבוצה | עיר | אצטדיון | תכולה |
| --- | --- | --- | --- |
| ברנלי | ברנלי | טרף מור | 21,944 |
| קארדיף סיטי | קארדיף | אצטדיון קארדיף סיטי | 33,316 |
| לוטון טאון | לוטון | קנילוורת' רואד | 10,336 |
| האדרספילד טאון | האדרספילד | אצטדיון קירקליס ‏ | 24,500 |
| בלקברן רוברס | בלקברן | איווד פארק | 31,367 |
| בלקפול | בלקפול | בלומפילד רואד | 17,338 |
| ברמינגהאם סיטי | ברמינגהאם | סנט אנדרוז | 30,015 |
| בריסטול סיטי | בריסטול | אשטון גייט | 27,000 |
| הול סיטי | קינגסטון על ההול | אצטדיון KCOM | 25,400 |
| ווטפורד | לונדון | ויקארג' רואד | 22,000 |
| קובנטרי סיטי | קובנטרי | ריקו ארנה | 32,000 |
| מידלסברו | מידלסברו | אצטדיון ריברסייד | 34,000 |
| נוריץ' סיטי | נוריץ' | קארו רוד | 27,244 |
| מילוול | לונדון | אצטדיון הדן | 20,146 |
| סוונסי סיטי | סוונסי | אצטדיון ליברטי | 21,088 |
| סטוק סיטי | סטוק-און-טרנט | אצטדיון Bet365 | 30,089 |
| סנדרלנד | סנדרלנד | אצטדיון האור | 49,000 |
| פרסטון נורת' אנד | פרסטון | דיפדייל | 23,408 |
| קווינס פארק ריינג'רס | האמרסמית' ופולהאם | לופטוס רואד | 18,439 |
| רדינג | רדינג | אצטדיון מדג'סקי | 24,161 |
| רות'רהאם יונייטד | רות'רהאם | אצטדיון ניו יורק | 12,021 |
| שפילד יונייטד | שפילד | ברמאל ליין | 32,050 |
| וסט ברומיץ' אלביון | וסט ברומיץ' | ההות'ורנס | 26,850 |
| ויגאן את'לטיק | ויגאן | אצטדיון הדי. וו. | 25,138 |
שינויי מאמנים

| קבוצה | מאמן יוצא | סיבה | תאריך | מיקום בטבלה | מאמן נכנס | תאריך |
| --- | --- | --- | --- | --- | --- | --- |
| קווינס פארק ריינג'רס | אנגליה מארק וורברטון | סיום חוזה | 7 במאי 2022 | טרום עונה | אנגליה מייקל ביל | 1 ביוני 2022 |
| בלקברן רוברס | אנגליה טוני מובריי | סיום חוזה | 7 במאי 2022 | טרום עונה | דנמרק יון דאל תומאסון | 14 ביוני 2022 |
| ווטפורד | אנגליה רוי הודג'סון | סיום חוזה | 22 במאי 2022 | טרום עונה | ויילס רוב אדוארדס | 23 במאי 2022 |
| ברנלי | אנגליה מייק ג'קסון | סיום חוזה | 22 במאי 2022 | טרום עונה | בלגיה וינסנט קומפני | 14 ביוני 2022 |
| בלקפול | אנגליה ניל קריצ'לי | עזב לטובת אסטון וילה | 2 ביוני 2022 | טרום עונה | אנגליה מיכאל אפלטון | 17 ביוני 2022 |
| ברמינגהאם סיטי | אנגליה לי באויר | פוטר | 2 ביולי 2022 | טרום עונה | אנגליה ג'ון אוסטס | 3 ביולי 2022 |
| האדרספילד טאון | ספרד קרלוס קורבטון | התפטר | 7 ביולי 2022 | טרום עונה | אנגליה דני סקופילד | 7 ביולי 2022 |
| סטוק סיטי | צפון אירלנד מייקל אוניל | פוטר | 25 באוגוסט 2022 | 21 | סקוטלנד אלכס ניל | 28 באוגוסט 2022 |
| סנדרלנד | סקוטלנד אלכס ניל | עזב לטובת סטוק סיטי | 28 באוגוסט 2022 | 12 | אנגליה טוני מובריי | 30 באוגוסט 2022 |
| האדרספילד טאון | אנגליה דני סקופילד | פוטר | 14 בספטמבר 2022 | 23 | סקוטלנד מארק פות'רינגהאם | 28 בספטמבר 2022 |
| קארדיף סיטי | ויילס סטיב מוריסון | פוטר | 18 בספטמבר 2022 | 18 |  |  |
| רות'רהאם יונייטד | אנגליה פול וורן | עזב לטובת דרבי קאונטי | 22 בספטמבר 2022 | 8 |  |  |
| ווטפורד | ויילס רוב אדוארדס | פוטר | 26 בספטמבר 2022 | 10 | קרואטיה סלאבן ביליץ' | 26 בספטמבר 2022 |
טבלת הליגה

נכון ל-23 באפריל 2023
| מיקום | קבוצה | משחקים | ניצחונות | תיקו | הפסדים | שערים> זכות | שערים> חובה | שערים> הפרש | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | ברנלי | 46 | 29 | 14 | 3 | 87 | 35 | 52+ | 101 | עלייה לפרמייר ליג |
| 2 | שפילד יונייטד | 46 | 28 | 7 | 11 | 73 | 39 | 34+ | 91 | עלייה לפרמייר ליג |
| 3 | לוטון טאון | 46 | 21 | 17 | 8 | 57 | 39 | 18+ | 80 | פלייאוף עלייה לפרמייר ליג |
| 4 | מידלסברו | 46 | 22 | 9 | 16 | 84 | 56 | 28+ | 75 | פלייאוף עלייה לפרמייר ליג |
| 5 | קובנטרי סיטי | 46 | 18 | 16 | 12 | 58 | 46 | 12+ | 70 | פלייאוף עלייה לפרמייר ליג |
| 6 | סנדרלנד | 46 | 18 | 15 | 13 | 68 | 55 | 13+ | 69 | פלייאוף עלייה לפרמייר ליג |
| 7 | בלקברן רוברס | 46 | 20 | 9 | 17 | 52 | 54 | 2- | 69 |  |
| 8 | מילוול | 46 | 19 | 11 | 16 | 57 | 50 | 7+ | 68 |  |
| 9 | וסט ברומיץ' אלביון | 46 | 19 | 12 | 15 | 57 | 50 | 7+ | 66 |  |
| 10 | סוונסי סיטי | 46 | 18 | 12 | 16 | 68 | 64 | 4+ | 66 |  |
| 11 | ווטפורד | 46 | 16 | 15 | 15 | 56 | 53 | 3+ | 63 |  |
| 12 | פרסטון נורת' אנד | 46 | 17 | 12 | 17 | 45 | 59 | 14- | 63 |  |
| 13 | נוריץ' סיטי | 46 | 17 | 11 | 18 | 57 | 54 | 3+ | 62 |  |
| 14 | בריסטול סיטי | 46 | 15 | 14 | 17 | 55 | 56 | 1- | 59 |  |
| 15 | האל סיטי | 46 | 14 | 15 | 16 | 51 | 61 | 10- | 58 |  |
| 16 | סטוק סיטי | 45 | 14 | 11 | 21 | 55 | 54 | 1+ | 53 |  |
| 17 | ברמינגהאם סיטי | 46 | 14 | 11 | 21 | 47 | 58 | 11- | 53 |  |
| 18 | האדרספילד טאון | 46 | 14 | 11 | 21 | 47 | 62 | 15- | 53 |  |
| 19 | רות'רהאם יונייטד | 46 | 11 | 17 | 18 | 49 | 60 | 11- | 50 |  |
| 20 | קווינס פארק ריינג'רס | 46 | 13 | 11 | 22 | 44 | 71 | 27- | 50 |  |
| 21 | קארדיף סיטי | 46 | 13 | 10 | 23 | 41 | 58 | 17- | 49 |  |

| 22 | רדינג | 46 | 13 | 11 | 22 | 46 | 68 | 22- | 44 | ירידה לפוטבול ליג הראשונה |
| 23 | בלקפול | 46 | 11 | 11 | 25 | 48 | 72 | 24- | 44 | ירידה לפוטבול ליג הראשונה |
| 24 | ויגאן את'לטיק | 46 | 10 | 15 | 21 | 38 | 65 | 27- | 42 | ירידה לפוטבול ליג הראשונה |
טבלת הליגה > פלייאוף עלייה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | חצי הגמר | חצי הגמר | חצי הגמר | חצי הגמר |  |  | גמר | גמר | גמר | גמר |
 
|   |   |   |   |   |  |  |  |  |  |  |
|   |   |   |   |   |  |  |  |  |  |  |
|   | לוטון טאון | 1 | 2 | 3 |  |  |  |  |  |  |
|   | לוטון טאון | 1 | 2 | 3 |  |  |   |   |   |   |
|   | סנדרלנד | 2 | 0  | 2 |  |  |   |   |   |   |
|   | סנדרלנד | 2 | 0  | 2 |  |  | לוטון טאון | לוטון טאון | לוטון טאון | 1 (6) |
|   |   |   |   |   |  |  | לוטון טאון | לוטון טאון | לוטון טאון | 1 (6) |
|   |   |   |   |   |  |  | קובנטרי סיטי | קובנטרי סיטי | קובנטרי סיטי | 1 (5) |
|   | מידלסברו | 0 | 0 | 0 |  |  | קובנטרי סיטי | קובנטרי סיטי | קובנטרי סיטי | 1 (5) |
|   | מידלסברו | 0 | 0 | 0 |  |  |  |  |  |  |
|   | קובנטרי סיטי | 0 | 1  | 1 |  |  |  |  |  |  |
|   | קובנטרי סיטי | 0 | 1  | 1 |  |  |  |  |  |  |
סטטיסטיקות > שערים

| מיקום | שחקן | קבוצה | שערים |
| --- | --- | --- | --- |
| 1 | אנגליה צ'ובה אקפום | מידלסברו | 28 |
| 2 | שוודיה ויקטור יוקרס | קובנטרי סיטי | 21 |
| 3 | אנגליה קרלטון מוריס | לוטון טאון | 20 |
| 4 | הולנד ג'ואל פירו | סוונסי סיטי | 19 |
| 5 | וויילס טום בראדשואו | מילוול | 17 |
| 5 | ניגריה ניית'ן טלה | ברנלי | 17 |
| 7 | הולנד זיאן פלמינג | מילוול | 15 |
| 8 | חוף השנהב אמאד דיאלו | סנדרלנד | 14 |
| 8 | צ'ילה בן בררטון דיאס | בלקברן רוברס | 14 |
| 8 | סנגל אילימאן אנדיאייה | שפילד יונייטד | 14 |
| 8 | אנגליה ג'רי ייטס | בלאקפול | 14 |
↑  כולל שער אחד בשלב הפלייאוף
הערות שוליים

↑  הופחתו 6 נקודות
↑  הופחתו 3 נקודות
אברהם בן הגר"א

| --- | --- |
 לידה:  1765 וילנה, האיחוד הפולני-ליטאי 
 פטירה:  1808 (בגיל 43 בערך) וילנה, האימפריה הרוסית 
 מדינה:  האיחוד הפולני-ליטאי, האימפריה הרוסית 
 תקופת הפעילות:  ?–1808 
 צאצאים:  יעקב משה מסלונים 
 
רבי אברהם בן הגר"א (לעיתים מכונה על שם עיר מוצאו: ר' אברהם וילנר; (1765 - כ"ה בכסלו ה'תקס"ט, 14 בדצמבר 1808) היה בנו של הגאון מווילנה, מייסד תחום חקר האגדה והמדרשים, וכן מוציא לאור ופרשן של כתבי אביו בשיתוף עם אחיו לייב.
ביוגרפיה

הצטיין בילדותו ואביו שכר עבורו מלמד פרטי עד לנישואיו. הוא נישא בגיל 12 לשרה בת נח ליפשיץ (המכונה גם נח מיינדס), מגדולי היחס בקהילת וילנה, שחיבר חיבורים כמו ספר פרפראות לחכמה וספר נפלאות חדשות, הכוללים פשטים וליקוטים על התורה בקבלה וברמזים.
אחרי נישואיו למד אברהם בישיבות בווילנה ומפי אביו הגאון. בזכות הקרבה המיוחדת לאביו, שהיה רוב ימיו סגור ומסוגר בפני הציבור ואף בפני תלמידים, הגיע לדרגות גבוהות בתורת הנגלה והנסתר. רבי אברהם עזר לאביו בענייני הציבור ובקשרים עם חכמי דורו וערך את מכתבי אביו שכתב לגדולי דורו, כמו המגיד מדובנא. הוא השתתף בהנהגת הקלויז של אביו, והיה בקשרי ידידות עם באי בתי מדרשו של אביו ועם גדולי תלמידיו.
רבי אברהם נודע באופיו הנוח לבריות ובנשיאה בעול ענייני הציבור. הוא עמד בראש העסקנים שניהלו את בית החולים "ביקור חולים" של קהילת וילנה, ושימש כגבאי שלו. נודע בידיעותיו ברפואה וטיפל בחולים עניים. הוא בנה את בית המדרש המפורסם בווילנא "שניפישקער". כן היה אחד החתומים על ההודעה על הקמת ישיבת וולוז'ין ב-1804. נפטר בגיל 43 בווילנה.
על מצבת קברו נכתב:
אב בחכמה

בתורה ללחמה

רחשו נעמה

הדורה להקימה

מרבה מלל לאברהם

בבינתו דלה

הלומי מחלה

גר ונקלה

אפילת' כלכלה

ויאר הלילה

נצר מטע
הפליא עשותה

חבורים לוטשותה

סודות כבושותה

יפצץ כפטישותה

דרך אביו החסיד

מורינו אדונינו ורבינו

אדם כי ימות באהל

לפרט השנים

יום כ"ה בכסלו

הלקח לאלוהים

ואיננו כחנוך ואליהו
לאחר מותו, בנו יעקב משה מסלאנים המשיך בעבודת אביו ועסק בעריכת והפצת ספרי הגר"א.
חיבוריו

בהמשך חשף לפני הקהל רבים מכתבי אביו הגר"א, פירש והפיץ אותם. כך כתב את פירוש באר אברהם לספר אדרת אליהו, פירוש לביאור אגדות וביאורים לפי הגר"א לספר הזוהר. לעיתים בכתבי הגר"א הופיעו דברי בנו אברהם משולבים בדברי אביו.
בנוסף הוא חיבר ספר על אביו בשם "ספר סערת אליהו".
הוא התבלט כרב וחוקר ביקורתי חשוב בפני עצמו. ארבע שנים לאחר פטירת אביו, הוציא רבי אברהם בשנת 1802 קובץ מדרשים מתוך כתב יד ובתוכם הספר "מדרש אגדת בראשית", והקדים לקובץ זה הקדמה על הספרות המדרשית. נראה שהקדמה זאת פותחת את המחקר הספרותי של הספרות המדרשית כתחום חדש. הוא המשיך במחקר בתחום ספרות האגדה ומדרשים, תחום שאיש כמעט לא עסק בו לפניו ונחשב מהבקיאים בו בזמנו.
בנוסף הוא חיבר את החיבור הביבליוגרפי המקיף הראשון על ספרות האגדה והמדרשים, בספר "רב פעלים", בו הוא סוקר את המדרשים שנדפסו או נזכרו בספרות (כמו רבים מספריו, גם ספר זה נשאר בכתבי יד והודפס כמעט מאה שנים לאחר מותו, ב-1894).
כן חיבר פירוש למדרש פסיקתא רבתי (שיצא לאור בידי בנו יעקב משה מסלונים בשנת 1831); פירוש על ספר תהילים בשם "באר אברהם" (נדפס בוורשה בשנת 1908); פירוש על מגילת אסתר ושיר השירים בשם "באר אברהם", וספר בשם "תרגם אברהם" על תרגום אונקלוס (קיצור של חיבור זה נדפס בידי נינו אליהו לנדא בירושלים ב-1896).
ספרים נוספים שכתב רבי אברהם הם פירוש לתפילות שמתייחס לברכת יוצר אור בתפילת שחרית של חול ולתפילת העמידה של ימות החול; ופירוש בשם "אבני אליהו" שהוא לקט מדבריו ומדברי הגר"א כנספח אל סידור הגר"א הידוע בכינוי "אשי ישראל".
בנוסף, בשנת 1801 ראה אור ספרו "גבולות ארץ: בהפרידם בני אדם לשבעים אומות..." אשר מהווה למעשה תרגום עברי של חלקים מן ה"היסטוריה של הטבע" של החוקר הצרפתי ז'ורז'-לואי לקלר דה בופון.
למרות כישרונותיו ומחקריו החשובים, רבי אברהם לא זכה לפרסום רב כשל אביו. רבים מכתביו נשארו בכתב יד בלבד ולא נדפסו מאחר שהוא וצאצאיו עסקו בעיקר בהוצאה לאור של כתבי אביו.
ספריו שלא נדפסו ונותרו רק בכתבי יד:
ספר שחיבר על מידות ומשקולות בדברי חז"ל ביחסם אל המידות והמשקלות שהיו נהוגים בימיו של אברהם ובימים הקדמונים
ספר הגהות וחידושים על הירושלמי
פירוש על תנא דבי אליהו
ביאור על מדרש רבא
ספר ביאורי מילים קשות בתלמוד ובמדרשים
ספר חידושים על שולחן ערוך אורח חיים
ספר על שמות הערים והמקומות הנמצאים בתלמוד ובמדרשים
לקריאה נוספת

הרב שלמה גאטסמאן, "הגאות וביאורים לש"ס לרבי אברהם בן הגר"א", ישורון כרך ד' תשנ"ט
חננאל מאק, "רבי אברהם בן הגר"א וחקר המדרש", בתוך הגר"א ובית מדרשו, הוצאת אוניברסיטת בר-אילן, 2003.
I Idelson-Shein, "Their Eyes Shall Behold Strange Things": Abraham Ben Elijah of Vilna Encounters the Spirit of Mr. Buffon," AJS Review, Vol. 36, Issue 2 (2012), pp. 295-322.
הערות שוליים

↑  במספר מקורות מצוין כי נולד ב-1750, אך כפי הנראה זהו לא התאריך הנכון. במפקד אוכלוסין שנערך בעיר בשנת 1795 גילו מצוין כ-30, ומכך עולה שנולד בסביבות שנת 1765.
↑  סערת אליהו, ווארשא: דפוס ישראל ברוך אלאפין, תרל"ח - 1877
↑  I Idelson-Shein, "Their Eyes Shall Behold Strange Things": Abraham Ben Elijah of Vilna Encounters the Spirit of Mr. Buffon," AJS Review, Vol. 36, Issue 2 (2012), pp. 295-322
| --- | --- |
בקרת זהויות :  NLI: 987007258167105171  BnF: cb137489690 (data)  GND: 1022545841  ISNI: 0000 0001 1692 6500  LCCN: n85077384  NKC: ola20241232084  NTA: 135778867  SUDOC: 135404096  VIAF: 101372048   WorldCat (עם VIAF): 101372048
פטקו דימיטרוב

פטקו תאופילוב דימיטרוב (בבולגרית: Петко Теофилов Димитров, נולד ב-14 בנובמבר 1952, סופיה, הרפובליקה העממית של בולגריה) הוא דיפלומט בולגרי אשר בין השנים 2004–2008 כיהן כשגריר בולגריה בישראל.
ביוגרפיה

פטקו דימיטרוב נולד בסופיה ורכש השכלה אקדמית באוניברסיטת סופיה. בין השנים 1982–1988 היה סוכן של השירות החשאי הבולגרי.
בין 1991–1999 כיהן כשגריר בולגריה במצרים,, בין 1994–1998 כיהן כשגריר לא תושב בסודאן, ובין 2004–2008 כיהן כשגריר בולגריה בישראל. בתקופת כהונתו בישראל הוחזרה הנספחות הכלכלית לשגרירות בולגריה והועמקו יחסי המסחר בין ישראל לבולגריה.
בהמשך, כיהן כשגריר בולגריה בלבנון.
הערות שוליים

↑  רשימת סוכני השירות החשאי, באתר scan.bird.bg (בבולגרית).
↑  פטקו דימיטרוב שגריר במצרים, באתר forumat-bg.com (בבולגרית).
↑  Radoslav Deyanov, ‏Български дипломатически представители, סידורי 232, באתר academia.edu (בבולגרית).
↑  פטקו דימיטרוב שוחרר מתפקידו כשגריר בולגריה בישראל ובמקומו ימונה דימיטר צאנצ'ב, באתר dnes.bg, ‏ 24 באוגוסט 2008, באתר ciela.net (בבולגרית).
↑  הדס מנור, ‏ממשלת בולגריה מחזירה את הנספח הכלכלי לישראל, באתר גלובס, 27 באפריל 2005.
↑  “Lebanese – Bulgarian Commercial Cooperation / Tourism in Bulgaria” by Mr Georgi Nedyalkov, באתר rcbclebanon.org (באנגלית).